‘‘सुल्तान’’ की कहानी दिल्ली के एक बिजनेस मैन आकाश से शुरू होती है, जो कि परेशान है कि भारत में वह ‘प्रो टेक डाउन’ खेल को लोकप्रिय नहीं बना पा रहा है. उसे नुकसान पर नुकसान हो रहा है. ऐसे में आकाश के पिता (परीक्षित साहनी) उसे सुल्तान की मदद लेने के लिए कहते हैं. आकाश, सुल्तान के पास जाता है, तो सुल्तान कह देता है कि उसने तो कुश्ती लड़ना बंद कर दिया है. आकाश की मुलाकात सुल्तान के दोस्त गोंविंद से होती है. गोविंद उसे सुल्तान की कहानी सुनाता है कि उसने कुश्ती लड़ना क्यों बंद किया. तब कहानी कुछ साल पहले जाती है.